แรงซื้อหุ้นบิ๊กแคปดัน SET ปิดเย็นพุ่ง 10 จุด ลุ้นสัปดาห์หน้าไปต่อ วางแนวต้าน 1,595 จุด
แรงซื้อหุ้นบิ๊กแคปดัน SET ปิดเย็นพุ่ง 10 จุด ลุ้นสัปดาห์หน้าไปต่อ วางแนวต้าน 1,595 จุด
แรงซื้อหุ้นบิ๊กแคปดัน SET ปิดเย็นพุ่ง 10 จุด ลุ้นสัปดาห์หน้าไปต่อ วางแนวต้าน 1,595 จุด
13 ธ.ค. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,573.91 จุด บวก 10.06 จุด หรือ 0.64% มูลค่าการซื้อขาย 7.11 หมื่นล้านบาท
10 หุ้นดันดัชนีวันนี้

โดยตลาดหุ้นไทยวันนี้ปรับตัวเพิ่มขึ้นตามตลาดหุ้นต่างประเทศ รับข่าวสหรัฐฯ-จีนบรรลุข้อตกลงการค้าเฟสแรก นักลงทุนเข้าสู่โหมดลงทุนสินทรัพย์เสี่ยงมากขึ้น-หุ้นบิ๊กแคปขึ้นนำตลาดฯ อย่างไรก็ดี ยังต้องติดตามตลาดหลักทรัพย์ประกาศหุ้นเข้าและออกจาก SET50 และ SET100 รวมทั้งพรรคอนาคตใหม่นัดชุมนุมทางการเมือง สัปดาห์หน้าตลาดฯมีลุ้นขึ้นไปได้ต่อ คาดแกว่ง Sideway ถึง Sideway up ให้แนวรับ 1,565 แนวต้าน 1,595 จุด
ด้านนายกิจพณ ไพรไพศาลกิจ ผู้อำนวยการฝ่ายวิเคราะห์และนักกลยุทธ์ บล.ยูโอบี เคย์เฮียน (ประเทศไทย) กล่าวว่า ตลาดหุ้นไทยได้แรงหนุนจากหุ้นในกลุ่ม Commodity ที่อิงเศรษฐกิจโลกจะปรับตัวได้ดี อย่างหุ้น PTT, PTTEP, SPRC เป็นต้น ขณะที่หุ้นในกลุ่มธนาคารน่าจะได้เห็นการฟื้นตัวขึ้นได้ หากธนาคารกลางสหรัฐฯ (เฟด) ตรึงดอกเบี้ยยาว แต่หุ้นในกลุ่มการบริโภคในประเทศอย่างหุ้น CPALL อาจยังไม่โดดเด่นนัก
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
BBL มูลค่าการซื้อขาย 12,934.71 ล้านบาท ปิดที่ 151.50 บาท ลดลง 10.00 บาท
PTT มูลค่าการซื้อขาย 2,719.02 ล้านบาท ปิดที่ 44.00 บาท  เพิ่มขึ้น 1.25 บาท
KBANK มูลค่าการซื้อขาย 2,653.21 ล้านบาท ปิดที่ 145.50 บาท เพิ่มขึ้น  5.50 บาท
IVL มูลค่าการซื้อขาย 2,510.90 ล้านบาท ปิดที่ 35.75 บาท เพิ่มขึ้น 1.50 บาท
PTTGC มูลค่าการซื้อขาย 2,466.70 ล้านบาท ปิดที่ 56.00 บาท เพิ่มขึ้น 2.75 บาท
ตลาดหุ้นเอเชีย
